મુખ્યપ્રધાન અને રાજ્ય સરકાર સામે સોલર એનર્જી કૌભાંડના ગંભીર આક્ષેપો વચ્ચે કોંગ્રેસે ચૂંટણી લડવાની છે. કેરળનો ઘટનાક્રમ એવો રહ્યો છે કે કોંગ્રેસ અને ડાબેરી પક્ષોના નેતૃત્વ હેઠળના ગઠબંધન અનુક્રમે યુડીએફ અને એલડીએફ વારાફરતી ચૂંટણીમાં વિજેતા બને છે. મતલબ દર પાંચ વર્ષે કેરળમાં શાસન બદલાઈ જાય છે. આ વખતે યુડીએફને ફરી વિજેતા બનાવીને ઓમાન ચાંડી આ મિથકને તોડી શકશે કે કેમ? એ જ મહત્ત્વનો સવાલ છે.